Daħla Is-sena l-oħra tajna daqqa t'għajn lejn kif inbniet l-ewwel knisja ddedikata lill- Madonna tal-Karmnu fil-Fawwara, limiti tas-Siġġiewi. Din, iżda, mhix il-knisja li naraw hemm illum. Imiss issa, għalhekk, li naraw il-ġrajja li wasslet għall-bini tal- maqdes preżenti. Irħama mwaħħla mal-ħajt tal-knisja minn barra tgħid li l-knisja reġgħet inbniet fl-1669 mill-Fratellanza tal-Karità (imwaqqfa fil- knisja parrokkjali-kolleġġjata ta' San Pawl Nawragu fil-Belt Valletta) meta l-prokuratur agħha kien Pasquale Bonanno. Insibu miktub ukoll li sar aktar xogħol fl-1756, fi żmien il-prokuratur Antonio Palma. Huwa maħsub li f'dis sena l-knisja ġiet irranġata u ħadet id-dehra li għandha Hum. Mhix knisja kbira; fiha bejn wieħed u ieħor daqs il-knisja ta' Santa Marija ta' Ċwerra. Għandha forma kwadra u fuq l-erba' pilastri tagħha sserraħ koppla żgħira bla lanterna. Dan jidher li kien xi stil partikulari għall-binja tal-kappellel ta' dawk -inħawi għax il-knisja tal-Lunzjata li nsibu Kitba ta' Rev. Jonathan Farrugia f Il-Knisja tal-Madonna tal-Karmnu tal-Fawwara fis-Siġġiewi ftit aktar 'il barra għandha eżatt l-istess forma. Maġenb il-koppla għandha kampnar żgħir li fih qanpiena waħda li l-ħoss tagħha fl-imgħoddi kien iħajjar lill-bdiewa li kienu joqogħdu hemm biex jattendu għal-liturġija. Minn barra għadha f'kundizzjoni tajba ferm. Fuq il-portiku hemm l-arma tal-fratellanza bie ka il-Faċċata tal-Knisja tal-Madonna tal-Kartià - din tixbah lill-ostja titfa' r-raġġi li f'nofsha hemm il-kelma 'Charitas'. Aktar 'il fuq insibu arma kbira ta' Ciantar li jfakkar lil Ġlorma Ciantar, il- benefattriċi ta' l-ewwel knisja. Din l-arma m'ilhiex li ġiet irrestawrata għax f'kitbiet dwar il-kappelel Maltin insibu li ma kinetx tidher ċara.' Aktar 'il fuq mill-arma hemm tieqa kbira li tixħet id-dawl fuq l-artal ta' ġewwa. Quddiem il-bieb tal-knisja hemm zuntier żgħir li minnu tidher veduta verament sabiħa ta' għelieqi u baħar li f'nofsu hemm il-gżira ta' Filfla. Tinfed mal-knisja hemm dar żgħira li s-sular t'isfel tagħha jintuża bħala sagristija; is-sular ta' fuq ġie rranġat biex jintuża bħala appartament minn xi sàerdoti li jmorru hemm biex jgħaddu xi ġranet ta' mistrieħ u riflessjoni. Minn ġewwa l-knisja hija sempliċi ħafna, imma dis-sempliċità tħaddan fiha eleganza partikulari. Fiha altar wieħed iddedikat lill-Madonna tal-Karmnu. Mhix imbajda - għadha kollha fuq il-ġebla ħlief għall- prospettiva ta' l-altar. Dil-prospettiva hija elaborata ħafna - kollha kemm hi miżbugħa b'tali mod li tidher qisha rħamata. Fuq nett insibu mill-ġdid l-emblema tal-Fratellanza. Bejn din l-emblema u l-kwadru titulari hemm plakka bil-kliem Regina decor Carmeli ('Sultana u ġmiel tal-Karmel). L-altar huwa magħmul minn ġebel, injam u tila. Mal-faċċata tal-mensa tiegħu hemm impittra arma sabiħa tan-nome di Maria imdawwar bil-ġilju. Sfortunatament dit- tpinġija tkun dejjem mgħottija minħabba li l-ventaltar tal-festa jitħalla quddiem il- mensa (mgħotti) matul is-sena kollha. F'niċċa fuq ix-xellug ta' l-altar hemm statwa ħelwa ta' l-injam tal-Madonna tal- Karmnu. Fl-istil tagħha tixbah ħafna lil diversi statwi li jinsabu fil-knejjes Maltin iżda li nħadmu lejn nofs is-Seklu Għoxrin f'Bolzano, l-Italja. Il-Madonna hija liebsa abitu Karmelitan u m'għandhiex ħjiel ta' Il-kwadru titulari tal-Madonna tal-Karmnu. nduratura bid-deheb biex tibqa' tidher aktar naturali. Il-labti li hemm f'idejha u f'idejn il-Bambin huma tad-drapp. L-isbaħ ħaġa u l-aktarli tiġbed l-għajn hija l-pittura ta' fuq l-altar. Din tirrappreżenta lill-Madonna bil-Bambin f'ħoġorha, it-tnejn qed iżommu labtu f'idejhom. 'Taħthom, wieħed fuq kull naħa, hemm San Ġlormu u Santa Katarina ta' Lixandra jħarsu lejhom. Bejn daż-żewġ qaddisin, aktar 'l isfel, hemm grupp żgħir ta' fratelli b'wiċċhom mgħammad bl-emblema Charitas f'nofshom. Fil-kwadru nsibu wkoll l-arma ta' Ciantar bl-ittri 'G.C.7 u d-data 1674. Il-figura ta' San Ġlormu żgur li qiegħda hemm biex tfakkar il-benefattriċi Ġlorma Ciantar. Jista' jagħti l-każ li l-figura ta' Santa Katarina tfakkar grupp ta' tfajliet li skond leġġenda ġew maqtula xi sekli qabel f'dawk l-inħawi. Diversi minnhom inqatlu permezz tal-qtugħ ir-ras, u waħda minnhom inqatlet b'rota - daż-żewġ martirji għandhom konnessjonijiet qawwijin ma' l-istorja ta' Santa Katarina. Id-dettall żgħir li juri l-fratelli jimplika l-konnessjoni li hemm bejn il-knisja u l-Fratellanza, filwaqt li l-arma ta' Ciantar u l-l-ittri 'G.C.' qegħdin hemm biex il-memorja tad-donazzjoni ta' Ġlorma Ciantar tibqa' mfakkra. Id-data 1674 hija d-data ta' meta tpitter il-kwadru, ħames snin wara li reġgħet inbniet il-knisja. B'xorti ħażina mhux magħruf min pitter dal-kapulavur żgħir. Dil-pittura kienet tgawdi ċerta devozzjoni fl-imgħoddi u nsibu diversi xhieda ta' dan. L-ewwel nett huma l-kuruni mwaħħlin fuq irjus il-Madonna u l-Bambin, kif ukoll l-istellarju mwaħħal madwar ras il-Madonna. Aktar minn hekk, fis-sagristija nsibu mdendlin mal-ħitan diversi ex voto tal-fidda li jirrappreżentaw fost l-oħrajn trabi, idejn, riġlejn u għajnejn - kollha tifkiriet ta' grazzji li l-Madonna qalgħet lid-devoti tagħha. Fis-sagristija nsibu aktar affarijiet interessanti, fosthom riproduzzjonijiet tal- pitturi titulari tal-Kolleġġjata ta' San Pawl (għax il-Fratellanza tal-Karità bija mwaqqfa f'dil-knisja) u tal-Bażilka-Santwarju minuri tal-Karmnu tal-Belt (li fl-imgħoddi kienet tifforma parti mill-parroċċa ta' San Pawl). Hemm il-bradella ta' l-injam tal-vara, Ex voto li jinsabu fis-sagristija tal-knisja. lavabo skulturat tal-ġebel antik ħafna u l-armar kollu li jintuża fil-knisja fil-festa. Din issir Hadd wara l-festa tal-Madonna tal-Karmnu tal-Belt. Il-fratelli jorganizzaw quddiesa f'dil-knisja u jgħaddu ġurnata ta' mistrieħ hemm. Jitqassmu wkoll il-labtijiet lil min jattendi. Il-gandlieri u l-bqija tat- tiżjin inxtraw mill-fratellanza wara li, lejn l-aħħar tas-Seklu Dsatax, il-Gvern ħa f'idejh l-għajn ta' taħt il-knisja biex minnha jwassal l-ilma fir-reġjun tal-Kottonera Flok l-għajn il-fratelli ngħataw xi artijiet li mid-dħul tagħhom setgħu jixtru dak kollu meħtieġ biex tissebbaħ il-knisja. Insibu wkoll żewġ dokumenti interessanti ferm imdendlin mal-ħitan. Wieħed minnhom huwa d-dokument ta' l-awtentiċità tar-relikwa li għandha l-knisja. Dir-relikwija hija parti mill-qabar tal-Madonna: ex sepulchro B.V.M. Ġiet mogħtija minn Ruma fis-17 ta' Ġunju 1893. Iċ-ċertifikat ħareġ mill-Kardinal Lucindus Maria episcopus Portuensis S. Romanae. Id-dokument l-ieħor huwa parċmina li fiha ittra li bagħat Ruma l-prokuratur Michele Claudio Debono biex jitlob permess idaħħal id-devozzjoni lejn il-Via Crucis f'dil-Knisja. L-ittra li kiteb il-Malti hija bit-Taljan fil- waqt li r-risposta li rċieva minn Ruma hija miktuba bil-Latin. Il-kitbiet jgħidu hekk: Il-knisja minn wara kif tidher mit-triq tal- Siġġiewi. Il-Via Crucis li ġabu l-fratelli f'din il- knisja hija magħmula minn arzellel tondi tal-madre perla, kull waħda wiesgħa tmien pulzieri, imwaħħlin fl-injam. Matul is-sena dawn ma jkunux fil-kappella minħabba l-preġju tagħhom. Huwa mifhum li joħorġu fil-festa. Tiskanta naqra ta' knisja f'nofs l-għelieqi, fejn illum qajla jmur xi ħadd, xi storja twila jista' jkollha, u kemm affarijiet ta' preġju jista' jkun fihal Tassew li d-devozzjoni lejn il-Madonna tal-Karmnu kienet verament qawwija fost il-bdiewa ta' dawk l-inħawil 3 Din hija l-ittra li ntbagħtet mill-prokuratur fejn isemmi l-knisja u kemm qiegħda bogħod mill- parroċċa. Isemmi wkoll li jsir il-quddies f'diversi ġranet għall-kumdità tal-bdiewa ta' l-inħawi. Jitlob permess lill-Papa biex jibda devozzjoni lejn il-Via Crucis fil-knisja msemmija. 4 Din hija nota li ntbagħtet Ruma (probabilment) mill-Kurja ta' Malta biex jinġieb il-permess fid-19 ta' Ġunju 1833. 5 Il-permess mogħti f'Ruma mill-Vigarju Pontifikali Fr. Joseph M. nhar il-11 ta' Lulju 1833. 6 Il-Fratellanza tiġi nfurmata fit-22 ta' Mejju 1834 li l-permess ingħata u li jistgħu jibdew id-devozzjoni mixtieqa.